Povezani vračamo družbi: Poletna osvežitev na Pediatrični kliniki 2020
<p>Pred začetkom novega šolskega leta je v  stavbi ljubljanske Pediatrične klinike potekala barvita prenova prostorov dveh kliničnih oddelkov, v kateri je sodelovalo 60 prostovoljcev in 12 organizacij. Pobudnik akcije Zavod MEPI želi z organizacijo takih dogodkov spodbujati korporativno prostovoljstvo in podpirati povezovanje zaposlenih iz različnih gospodarskih organizacij, društev ali NVO-jev, ter v cilju vračanja družbi pokazati na možne pristope in dobre prakse za izkazovanje njihove družbene odgovornosti. 
</p><p>Prostovoljci MEPI in zaposleni podjetja GlaxoSmithKline so se pod mentorstvom predstavnikov Sekcije slikopleskarjev, fasaderjev in črkoslikarjev pri Obrtno-podjetniški zbornici Slovenije, lotili pravilne priprave podlage in ustrezne priprave materialov ter njihovega nanosa.  
</p><p>Sekcija se je za sodelovanje odločila predvsem zaradi promocije poklica med mladimi, dela pa bo vodil podpredsednik upravnega odbora sekcije in slikopleskarski mojster Dušan Presetnik, ki je skupaj z 9 pomočniki poskrbel, da je bilo pleskanje prostorov pravočasno zaključeno.  
</p><p>V vsakem nadstropju so prostovoljci prepleskali 11 bolniških sob, hodnik, ordinacijo in prostor za intervencijo na bolniškem oddelku in skupne ter pomožne prostore, med katerimi so tudi jedilnica za otroke, čajna kuhinja in soba za mame. V družbi strokovnega direktorja doc. dr. Marka Pokorna, dr. med., in Helene Ulčar Šumčić, poslovne direktorice Pediatrične klinike, sta rokave zavihala in za valjčke poprijela tudi Alojz Kovšca, predsednik Državnega sveta RS in izvršni direktor družbe JUB Željko Kovačevič.
</p><p>Akciji se je z donacijami materiala in storitev poleg družbe GlaxoSmithKline pridružilo še 9 podjetij, družba JUB z donacijo barv iz družine JUPOL, ter podjetje Murexin, prav tako z donacijo barv. Družbi Dipex in Domplesk, Klemen Žvokelj, s.p. sta sodelovali s slikopleskarskimi storitvami, družba Z&amp;Z s pleskarskimi orodji, družba Be.eF.eS. je finančno podprla nakup zaščitnih sredstev, kot so zaščitna prekrivala in trakovi, Elektro Pirnat – Pirnat Miroslav s.p. je poskrbel za varnost pri zaščiti električnih stikal in priključkov, podjetje BisBonum pa je poskrbelo za degustacijo prigrizkov in sladic za prostovoljce.
</p>
<hr>
🎥 Video: Vid Merčun
<a rel="nofollow" class="external text" href="https://www.youtube.com/user/mepislovenija">MEPI - Program Mednarodno priznanje za mlade</a>
CC BY 3.0
<bdo lang="en" dir="ltr"><a href="//commons.wikimedia.org/wiki/Commons:YouTube_files" title="Commons:YouTube files">YouTube</a>: <a rel="nofollow" class="external text" href="https://www.youtube.com/watch?v=eea1MmCO9cQ"><bdi lang="">Poletna osvežitev - Akcija korporativnega prostovoljstva 2020</bdi></a> – View/save archived versions on <a rel="nofollow" class="external text" href="https://web.archive.org/web/*/https://www.youtube.com/watch?v=eea1MmCO9cQ">archive.org</a> and <a rel="nofollow" class="external text" href="https://archive.today/https://www.youtube.com/watch?v=eea1MmCO9cQ">archive.today</a></bdo>